Idealisme

Li idealisme es li familie de teories filosofic que afirma li pre-eminentie del idés o mem su existentie índependent. It afirma que li realitá, o li realitá que nos pote conosser, es fundamentalmen un construction del mente o ínmaterial. Li idealisme crede que li objectes no pote haver existentie sin un mente quel es conscient de it. Per posser conosser li coses, on debe haver in conta li conscientie, li idés li subjecto e li pense. 

Epistologicamen, li idealisme se manifesta quam un scepticisme pri li possibilitá de saver quelcunc cose con índependentie de nor mente. In un sensu sociologic, li idealisme emfasa qualmen li idés human, specialmen li credenties e li valores, dona forma al societá. Quam doctrina ontologic, li idealisme vade plus ultra, afirmante que omni entitás es composit de mente o de spiritu. Li idealisme rejecte li teories fisicalist e dualist, que ne attribue prioritá al mente. Un version extrem de ti idealisme pote exister in li notion filosofic del solipsisme. 

In 1782, Immanuel Kant publicat su Critica del ration pur, rejectent ambi posturas e proposinte un alternative. Secun Kant, etsi omni nor conossentie comensa con li experientie, non omni es originat de it, po que  it existe alcun structuras del subjecto que precede omni experientie, durante que illi es li conditiones que fa it possibil. Li filosofie del secul 19 esset principalmen un reaction a su filosofie, comensante con li developament del idealisme german.

Alcun idealistes important esset Immanuel Kant, Johann Gottlieb Fichte, Friedrich Wilhelm Joseph Schelling, Georg Wilhelm Friedrich Hegel, Arthur Schopenhauer e Francis Herbert Bradley.

Categorie:Filosofie